ଶୁଭେନ୍ଦ୍ର ମୋହନ ଶ୍ରୀଚନ୍ଦନସିଂହ

ଶୁଭେନ୍ଦ୍ର ମୋହନ ଶ୍ରୀଚନ୍ଦନସିଂହ (୬ ଅଗଷ୍ଟ ୧୯୩୩ - ୧୫ ନଭେମ୍ବର ୨୦୨୩) ଜଣେ ଓଡ଼ିଆ ସାହିତ୍ୟିକ ଥିଲେ । ସେ ମୁଖ୍ୟତଃ ଶିଶୁସାହିତ୍ୟ ଲେଖିଥିଲେ । ସେ ଅନେକ ଅଣ-ଓଡ଼ିଆ ପୁସ୍ତକକୁ ଓଡ଼ିଆରେ ଅନୁବାଦ ମଧ୍ୟ କରିଥିଲେ । ଶିଶୁ ସାହିତ୍ୟିକୁ ସାମଗ୍ରିକ ଅବଦାନ ପାଇଁ ତାଙ୍କୁ ୨୦୧୭ ମସିହାରେ କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ପ୍ରଦାନ କରାଯାଇଥିଲା । ଟିକିପରୀ ପୁସ୍ତକପାଇଁ ସେ ୨୦୧୦ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
 ସଂକ୍ଷିପ୍ତ ଜୀବନୀ
ଶୁଭେନ୍ଦ୍ର ମୋହନ ୧୯୩୩ ମସିହା ଅଗଷ୍ଟ ୬ ତାରିଖରେ ଆଠମଲ୍ଲିକ ଅନ୍ତର୍ଗତ ପାପସାର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଜୟକୃଷ୍ଣ ଓ ମାତାଙ୍କ ନାମ ମନୋରମା ଥିଲା । ବୃତ୍ତିରେ ସେ ଜଣେ ଶିକ୍ଷକ ଥିଲେ । ୧୯୬୩ ମସିହା ଜାନୁଆରୀ ୭ ତାରିଖରେ ସେ ନିଜର ମୂଳ ନାମ ମୋହନ ମୁରାରୀ ବାରିକକୁ ପରିବର୍ତ୍ତନ କରି ଶୁଭେନ୍ଦ୍ର ମୋହନ ଶ୍ରୀଚନ୍ଦନସିଂହ ରଖିଥିଲେ । ସେ ଶକୁନ୍ତଳା ଦେବୀଙ୍କୁ ବିବାହ କରିଥିଲେ । ତାଙ୍କର ଶିଳାଦିତ୍ୟ ଓ ବାଳାଦିତ୍ୟ ନାମରେ ଦୁଇ ପୁଅ ଅଛନ୍ତି ।

୨୦୨୩ ମସିହା ନଭେମ୍ବର ମାସ ୧୫ ତାରିଖରେ ମହାରାଷ୍ଟ୍ରର ନାଗପୁରଠାର ପରଲୋକ ଘଟିଥିଲା । ତାଙ୍କ ଶେଷଇଚ୍ଛା ଅନୁଯାୟୀ ପାର୍ଥିବ ଶରୀର ନାଗପୁର ହସପିଟାଲକୁ ଗବେଷଣା ପାଇଁ ଦାନ କରାଯାଇଥିଲା।

 ରଚନାବଳୀ 
 ମୌଳିକ ରଚନା 
 ଶତାବ୍ଦୀ ପୁରୁଷ - ୧୯୯୧ (ଗୌରୀ ଶଙ୍କର ସ୍ମୃତି ସଂସଦ)
 ରୁସ୍ତମ କାହାଣୀ - ୧୯୮୦ (ଗ୍ରନ୍ଥମନ୍ଦିର, କଟକ)
 ସ୍ୱାଧିନତାର କାହାଣୀ - ୨୦୦୬ (ମନୋଜ ପ୍ରକାଶନ)
 ଦେଶବିଦେଶର ପିଲାଂକ କାହାଣୀ - ୧୯୯୬ (କୈଶରିକ, କଟକ)
 ଟିକିପରୀ

 ଅନୁବାଦ 
 ଗାନ୍ଧୀ ଅନ୍ନଦା ଶଂକର ରାୟ - ୨୦୦୨ (ଗ୍ରନ୍ଥମନ୍ଦିର, କଟକ)
 କେନିଲୱର୍ଥ - ୧୯୭୪ (ଗ୍ରନ୍ଥମନ୍ଦିର, କଟକ)
 କ୍ରାଇମ ଏଣ୍ଡ ପନିଶମେଣ୍ଟ - ୧୯୯୬ (ବିଦ୍ୟାପୁରୀ, କଟକ)
 ଦ ହାଉଣ୍ଡ୍ ଅଫ୍ ଦ ବାସ୍କରଭିଲସ - ୨୦୦୪ (ବିଦ୍ୟାପୁରୀ, କଟକ)

 ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର (ବାଳ ସାହିତ୍ୟ ପୁରସ୍କାର) - ୨୦୧୭
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଶିଶୁ ସାହିତ୍ୟ) - ୨୦୧୦

 ଆଧାର 

ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ